Video Belakang Tabir Ready Player One Dedahkan Bagaimana Steven Spielberg Bawakan ‘Oasis’ Ke Layar Perak
Filem Ready Player One mungkin bukanlah filem terbaik arahan pengarah Steven Spielberg, tetapi dari segi teknikal ianya boleh dikatakan sangat menakjubkan dan mampu membuatkan penonton terpukau dengan kesan visualnya. Diadaptasikan dari novel sains fiksyen berjudul Ready Player One karya Ernest Cline, Spielberg diberi tugas yang begitu mencabar iaitu membawa dunia maya Oasis ke layar perak Dalam sebuah video klip eksklusif yang didedahkan oleh laman web Collider, ia menunjukkan sebanyak 60% filem dihasilkan dengan bantuan CGI. Jadi bagaimana Steven Spielberg dan krewnya membawa dunia virtual ke layar perak? anda boleh tonton video belakang tabir Ready Player One dibawah yang memaparkan proses penggambaran dan penggunaan teknologi dalam menghasilkan sebuah filem yang begitu hebat kesan visualnya. Ready Player One akan dikeluarkan dalam bentuk 4K Blu-ray, Blu-ray dan DVD pada 24 Julai ini.